cyanic-selkie/wikianc huggingface dataset:
Ρίτσαρντ Μπάκμινστερ Φούλερ
Η σημασία του Geodesic Dome και η επιρροή του
Μια κατηγορία σχεδιαστών δεν είδαν θετικά την πρόταση του Φούλερ. Υποστήριξαν ότι το Geodesic Dome ήταν αποτελεσματικό όσον αφορούσε κατασκευές μαζικής παραγωγής, όχι όμως για κατασκευές κάλυψης ατομικών αναγκών. Και, πράγματι, στην πράξη, η ιδέα των geodesic domes αποδείχτηκε πως είχε αρκετά ελαττώματα. Αυτός ήταν και ο λόγος που δεν συνεχίστηκε η κατασκευή του. Σήμερα βέβαια τα προβλήματα αυτά έχουν εξαλειφθεί.
Γεγονός είναι, πάντως, πως το Geodesic Dome αποτέλεσε τη βάση για την κατασκευή αρκετών μεταγενέστερων κτιρίων. Διασημότερο παράδειγμα αποτελεί το Ηνωμένο Περίπτερο στη διεθνή έκθεση του 1967 στο Μόντρεαλ.
Dymaxion Car
Η λέξη Dymaxion είναι δημιούργημα ενός φίλου του Fuller και είναι μια σύμπτυξη των λέξεων: «DΥnamic» (Δυναμικός), «MAXimum» (Μέγιστο) και «tensION», τρεις λέξεις που παρατήρησε ότι ο Φύλλερ χρησιμοποιούσε συχνά στις διαλέξεις του κατά την περιγραφή πραγμάτων.
Το Dymaxion Car είχε αεροδυναμικό σχήμα δακρύου, τρίκυκλο, με τον πίσω τροχό να στρίβει, με αλουμινένιο σκελετό, σχεδιασμένο από τον Fuller έτσι ώστε να πετυχαίνει την μέγιστη απόδοση με την χρήση ελάχιστης πρώτης ύλης. Έχει 6,40 μέτρα σε μήκος και περίπου 1,83 μέτρα σε ύψος (σαν ένα μεγάλο φορτηγάκι), χωρώντας έτσι εκτός τον οδηγό, άλλους 10 επιβάτες. Ζυγίζει λιγότερο από 453 κιλά, ενώ αναπτύσσει ταχύτητα έως και 120 χιλιόμετρα/ώρα με μηχανή ιπποδύναμης 90 hp και χωρά 30 - 50 γαλόνια βενζίνης.
Ήταν ένα δοκιμαστικό αυτοκίνητο υψηλής απόδοσης με μια ως τότε ανήκουστη απόδοση καυσίμων (100 χλμ. με 7,8 λίτρα καυσίμου). Μπορούσε να κινηθεί έχοντας 11 επιβάτες έως και 193 χλμ./ ώρα. Η σχεδίασή του συνεχίστηκε μέχρι και το 1943. Ωστόσο, δεν βγήκε ποτέ προς πώληση. Σκοπός του Φούλερ ήταν να επιτύχει τη μέγιστη παραγωγή και πώληση με τη λιγότερη εισαγωγή υλικού. Το Dymaxion Car σχεδιάστηκε με σκοπό να μετεξελιχθεί σε πετούμενο όχημα, με τη βοήθεια ‘jet-stilt’(αεριωθούμενων ξυλοπόδαρων) και κινητήρων, έτσι ώστε να καταστήσει οτιδήποτε σχετιζόταν με το σχέδιό του ‘Spaceship Earth’,προσιτό σε όλους τους ανθρώπους και να δημιουργήσει τις προϋποθέσεις ώστε να μπορεί κάποιος να έχει ένα σπίτι οπουδήποτε (στην κορυφή ενός βουνού, στην έρημο κ.τ.λ.), χωρίς να έχει περιορισμούς στη μετακίνησή του.
Dymaxion Map
Το Dymaxion Map αναπτύχθηκε από τον Φούλερ ως μια πρώτη παγκόσμια απεικόνιση της γης σαν να ήταν ένα νησί σε έναν τεράστιο ωκεανό, παρουσιάζοντας τις ηπείρους σε μια πλατιά επιφάνεια, χωρίς ορατή παραμόρφωση μεγέθους σε οποιοδήποτε χαρτογραφικό μοντέλο.
Dymaxion House
Σχεδίασε αρκετές διαφορετικές εκδοχές του σπιτιού σε διαφορετικές εποχές, Ένα από τα Dymaxion Houses του Fuller εκτίθεται στην έκθεση του Henry Ford στο Dearborn του Μίσιγκαν.
Σκοπός
Το Dymaxion House αναπτύχθηκε από τον Φούλερ, με σκοπό να εξετάσει διάφορες αποτυχίες που αντιλήφθηκε ότι παρουσίαζαν οι υπάρχουσες τεχνικές όσον αφορά στο χτίσιμο των σπιτιών. Ήθελε να κατασκευάσει ένα είδος σπιτιού φτηνό στην παραγωγή αλλά και στην αγορά, κατάλληλο για οποιαδήποτε τοποθεσία ή περιβάλλον, και ειδικά για περιοχές με πολλούς ανέμους. Μία σημαντική σχεδιαστική πρόταση που προέβαλε μέσω της πατέντας του αυτής ήταν η ευκολία στην αποστολή και τη συναρμολόγηση.
4D Time Lock (1928)
Το πρώτο βιβλίο του Φούλερ, γραμμένο το 1938, πραγματεύεται ό,τι αυτός αποκαλεί το μεγάλο οικονομικό πρόβλημα της εποχής- το σπίτι. Περιέχει και σκίτσα του.
Educarion Automation (1963)
Ένα υψηλής αντίληψης και διαπεραστικό δοκίμιο αφιερωμένο σε ένα ορισμό του μοντέρνου κόσμου για τη θέση της εκπαίδευσης σε αυτόν.
Ideas abd Indegrities (1963)
Αποτελεί μια ιδιαίτερη ματιά στον Φούλερ και τα κίνητρά του. Περιλαμβάνει ένα κεφάλαιο πάνω στην παιδεία στο "The Comprehensive Man", όπου καταγράφει τις ιδέες του Alfred Whitehead πάνω στην υπερειδίκευση της εκπαίδευσης.
Operating manual for Spaceshio of Earth (1963-1971)
Στο βιβλίο αυτό, ο Φούλερ φαντάζεται όλα τα είδη που ζουν στον κόσμο, ανθρώπους αλλά και ζώα, σαν ένα «πλήρωμα» που τους συνδέει η ίδια μοίρα, ταξιδεύοντας με ένα μικρό διαστημόπλοιο στο άπειρο. Αποτελεί μια ιδιαίτερα έξυπνη μεταφορά για τη ζωή στον πλανήτη, προωθώντας έναν καινούριο τρόπο αντιμετώπισής της.
Utopia of oblivion (1969)
Ο Φούλερ υποδεικνύει πώς οι άνθρωποι τώρα έχουν την τεχνολογική ικανότητα να παρέχουν ευ ζην για όλους, δεδομένου ότι υιοθετούμε την οπτική γωνία που περιγράφεται στο "Spaceship Earth". Η εκπαίδευση είναι το κλειδί για να υιοθετήσουμε αυτή την οπτική.
Sunergetics: Exploration in the Geometry Of thinking (1975)
Γράφτηκε σε συνεργασία με τον E.J. Applewhite. Ο Φούλερ εκθέτει τη θεωρία της ενεργητικής-συνεργητικής γεωμετρίας, που αποτελεί τη βάση των ανακαλύψεών του.
Critical Path (1980)
Περιγράφει με μοναδικό τρόπο και απίστευτη διορατικότητα πώς η ανθρωπότητα έφτασε στο σημείο που βρίσκεται τώρα, έχοντας καταχραστεί τα φυσικά αποθέματα σε ανησυχητικό βαθμό, αντιμετωπίζοντας πολιτικά, οικονομικά, περιβαλλοντικά αλλά και εθνικά προβλήματα. Ο αναγνώστης αποκομίζει από το βιβλίο αυτό τη συνειδητοποίηση των καίριων διλημμάτων που χαρακτηρίζουν την εποχή του, κατανοώντας πώς, με υπευθυνότητα, μπορούν αυτά να αντιμετωπιστούν.
Crunch of Giants (1983)
Συνέχεια του Critical Path, έχει σαν τίτλο το ακρωνύμιο για το "Gross Universal Cash Heist." Γραμμένο το 1980 σε αλληγορική μορφή, σατιρίζει την αύξηση των πολυεθνικών συντεχνιών, τον καπιταλιστικό εγωισμό και την τεχνολογική εξέλιξη, τονίζοντας πως το παρόν οικονομικό σύστημα και οι θεωρίες πάνω στις οποίες βασίζεται δεν είναι πλέον χρήσιμα, εξαιτίας της λανθασμένα υποθετικής έλλειψης. Ένα συναρπαστικό και προκλητικό βιβλίο από τον J. Baldwin.
Αναγνώριση 1952-1983
Η παγκόσμια αναγνώριση του Φούλερ καθιερώθηκε μετά την επιτυχία των τεράστιων Γεωδαιτικών θόλων στη δεκαετία του ’50. Μέχρι το 1974, περίπου 250.000 άνθρωποι ήρθαν σε επαφή με ένα μέρος της δουλειάς του, ενώ μέχρι το 1980 είχαν δημοσιευτεί περίπου 90.000 αναφορές για τον Φούλερ και το έργο του στον ημερήσιο και ηλεκτρονικό τύπο.
Το 1985, οι επιστήμονες Kroto, Heath, Brien, Curl, Smalley έδωσαν το όνομά του σε ένα άτομο άνθρακα (C60) που ανακάλυψαν, με χαρακτηριστική σταθερότητα και μορφή μπάλας ποδοσφαίρου, το buckyball ή αλλιώς fullerene. Το ονόμασαν έτσι, επηρεασμένοι από τους γεωδαιτικούς θόλους που είχε κατασκευάσει.
Τα βραβεία του, 1952-1983
Από τα 57 του χρόνια ως και το έτος θανάτου του βραβεύτηκε με πολλά τιμητικά βραβεία:
Εξωτερικοί σύνδεσμοι
Κατηγορία:Αμερικανοί αρχιτέκτονες Κατηγορία:Αμερικανοί βιομηχανικοί σχεδιαστές Κατηγορία:Αμερικανοί εφευρέτες Κατηγορία:Αμερικανοί ποιητές Κατηγορία:Αμερικανοί συγγραφείς Κατηγορία:Μοντερνιστές αρχιτέκτονες
Νικητήριο του Αλέξανδρου από την Ταρσό
Το Νικητήριο που φιλοξενείται στο Νομισματικό Μουσείο Cabinet des Médailles στο Παρίσι είναι αρχαιολογικό εύρημα από την Ταρσό και θεωρείται ως μια από τις λίγες πιστές απεικονίσεις του Μεγάλου Αλεξάνδρου.
Περιγραφή
Το μετάλλιο εικονίζει τον Μέγα Αλέξανδρο, στην αρχαία χαρακτηριστική πρωτότυπη μορφή. Παρουσιάζεται σε προφίλ προς τα δεξιά. Η κόμη κυματίζει προς τα πίσω και είναι στεφανωμένη με ταινία.
Ιστορική τοποθέτηση
Το μετάλλιο τοποθετείται στον 2ο αιώνα π.Χ. και ανάγεται καλλιτεχνικά στους σφραγιδοκόπτες της Αυτοκρατορίας του Καρακάλλα ή του Αλέξανδρου Σεβήρου.
Πηγές
Κατηγορία:Αλέξανδρος ο Μέγας Κατηγορία:Μετάλλια (τέχνεργα)
Ακολουθία
Στα μαθηματικά, μια ακολουθία είναι μια διατεταγμένη λίστα αντικειμένων. Μια ακολουθία έχει όρους και το πλήθος των όρων της (που ενδέχεται να είναι και άπειρο) ονομάζεται μήκος της ακολουθίας. Σε αντίθεση με τα σύνολα σε μια ακολουθία έχει σημασία η διάταξη των αντικειμένων της (πρώτος όρος, δεύτερος, τρίτος και ούτω καθ' εξής). Επιπλέον δεν υπάρχει περιορισμός όσον αφορά το πόσες φορές μπορεί να εμφανίζεται ένα αντικείμενο μιας ακολουθίας (σε αντίθεση και πάλι με τα σύνολα όπου ένα αντικείμενο μπορεί να εμφανίζεται το πολύ μια φορά).
Οι ακολουθίες διακρίνονται ως προς το πλήθος των όρων τους, στις άπειρες ακολουθίες και στις πεπερασμένες. Σχεδόν αποκλειστικά, στην μαθηματική ανάλυση ενδιαφέρον έχουν οι πρώτες.
Αυστηρός Ορισμός
Ονομάζουμε ακολουθία ή πιο συγκεκριμένα άπειρη ακολουθία οποιαδήποτε συνάρτηση α από το σύνολο των φυσικών \mathbb{N} σε ένα σύνολο Α, δηλαδή κάθε συνάρτηση της μορφής:
Συνηθίζεται να συμβολίζουμε την τιμή μιας ακολουθίας, για κάθε στοιχείο ως a_k, αντί του a(k), όπως συνηθίζεται γενικά για τις συναρτήσεις. Αν το σύνολο A είναι ίσο με το σύνολο των πραγματικών αριθμών τότε η ακολουθία ονομάζεται πραγματική ακολουθία.
Ονομάζουμε πεπερασμένη ακολουθία ή λίστα n στοιχείων οποιαδήποτε συνάρτηση a από το σύνολο σε ένα σύνολο A, δηλαδή κάθε συνάρτηση της μορφής:
Όλες οι ακολουθίες ως συναρτήσεις είναι σύνολα διατεταγμένων ζευγών. Παρόλα αυτά μια πεπερασμένη ακολουθία μπορούμε να την αντιμετωπίζουμε ως διατεταγμένη n-άδα για ευκολία και επομένως μπορούμε να τη συμβολίσουμε με. Παρόμοια, για μια άπειρη ακολουθία μπορούμε να χρησιμοποιούμε το συμβολισμό όπου a_1 είναι ο πρώτος όρος της, a_2 ο δεύτερος κοκ. Επίσης μια άπειρη ακολουθία συμβολίζεται και ως, ή για συντομία (a_n).
Όριο Ακολουθίας
Θεωρούμε την ακολουθία: με όρους:
Είναι εύκολο να παρατηρήσει κανείς ότι οι όροι της ακολουθίας πλησιάζουν ολοένα και περισσότερο το 0 καθώς ο δείκτης της n αυξάνεται. Για τη συγκεκριμένη ακολουθία μπορούμε επίσης να παρατηρήσουμε ότι για καμιά τιμή του n δεν θα υπάρξει όρος (ίσος ή) μικρότερος του μηδενός. Θα μπορούσαμε λοιπόν να πούμε ότι η ακολουθία μας δεν μπορεί να ξεπεράσει το μηδέν, με άλλα λόγια ότι έχει όριο τον αριθμό 0.
Ένας άτυπος ορισμός του ορίου ακολουθίας είναι ο εξής: μια ακολουθία λέμε ότι έχει όριο ή ότι ''συγκλίνει σε ένα αριθμό \ell, όταν οι όροι της πλησιάζουν όλο και περισσότερο τον αριθμό αυτό καθώς ο δείκτης της αυξάνεται απεριόριστα.
Ο αυστηρός ορισμός της σύγκλισης μιας ακολουθίας (a_n) σε έναν πραγματικό αριθμό \ell είναι ο εξής: λέμε ότι ο αριθμός \ell είναι όριο της ακολουθίας (a_n) αν για κάθε υπάρχει (τουλάχιστον ένας) φυσικός αριθμός n_0 τέτοιος, ώστε για κάθε n\geq n_0 να ισχύει: Σημειώνουμε ότι στον παραπάνω ορισμό, ο αριθμός n_0 εξαρτάται από την επιλογή του \varepsilon. Για το όριο χρησιμοποιούμε τον παρακάτω συμβολισμό:
Στην περίπτωση που δεν υπάρχει αριθμός \ell που να ικανοποιεί τον παραπάνω ορισμό, λέγεται ότι η ακολουθία αποκλίνει. Όταν συγκλίνει στο \ell = 0, λέγεται μηδενική ακολουθία.
Μια ιδιαίτερη περίπτωση αποκλίνουσας ακολουθίας είναι αυτή που συγκλίνει στο +\infty (αντίστοιχα στο -\infty). Μια ακολουθία (a_n) συγκλίνει στο +\infty όταν για κάθε M>0 (οσοδήποτε μεγάλο) υπάρχει (τουλάχιστον ένας) φυσικός αριθμός n_0 τέτοιος, ώστε για κάθε n\geq n_0 να ισχύει: a_n \geq M. Αντιστοίχως, μια ακολουθία (a_n) συγκλίνει στο -\infty όταν για κάθε M<0 (οσοδήποτε μικρό) υπάρχει (τουλάχιστον ένας) φυσικός αριθμός n_0 τέτοιος, ώστε για κάθε n\geq n_0 να ισχύει:  a_n \leq M.
Φυσικά είναι δυνατόν μια ακολουθία να μην συγκλίνει ούτε σε πραγματικό αριθμό ούτε στο +\infty (μια τέτοια ακολουθία είναι π.χ. η ). Αν όμως μια ακολουθία έχει όριο είτε πραγματικό αριθμό είτε άπειρο, τότε αποδεικνύεται ότι αυτό είναι μοναδικό.
Φραγμένες ακολουθίες
Μία ακολουθία (a_n) είναι:
Υπακολουθία
Αν a_n είναι μια ακολουθία και είναι φυσικοί αριθμοί, τότε η ακολουθία (a_{k_n}), δηλαδή η  καλείται υπακολουθία της (a_n). Μια υπακολουθία μιας ακολουθίας αποτελεί κι αυτή ακολουθία. Επιπλέον, οι δείκτες των όρων μιας υπακολουθίας αποτελούν μια γνησίως αύξουσα ακολουθία φυσικών αριθμών.
Αν a_{k_n} είναι υπακολουθία μιας συγκλίνουσας ακολουθίας a_n, τότε συγκλίνει κι αυτή στο ίδιο όριο, στο οποίο συγκλίνει η a_n.
Παραπομπές
Κατηγορία:Ακολουθίες Κατηγορία:Στοιχειώδη μαθηματικά
Ιδρωτοποιός αδένας
thumb|Η δομή του δέρματος, ένας ιδρωτοποιός αδένας διακρίνεται δεξιά Οι ιδρωτοποιοί αδένες είναι μικρές σωληνοειδείς δομές του δέρματος που παράγουν ιδρώτα. Οι ιδρωτοποιοί αδένες είναι ένας τύπος εξωκρινών αδένων, οι οποίοι είναι αδένες που παράγουν και εκκρίνουν ουσίες σε μια επιθηλιακή επιφάνεια μέσω ενός αγωγού. Υπάρχουν δύο κύριοι τύποι ιδρωτοποιών αδένων που διαφέρουν ως προς τη δομή, τη λειτουργία, το εκκριτικό προϊόν, τον μηχανισμό απέκκρισης, την ανατομική κατανομή και την κατανομή τους στα είδη:
Οι κηρωματώδεις αδένες (που παράγουν κερί αυτιού), οι μαστικοί αδένες (που παράγουν γάλα) και οι αδένες βλεφαρίδων στα βλέφαρα είναι τροποποιημένοι αποκρινείς ιδρωτοποιοί αδένες.
Δομή
μικρογραφία| Σώμα ιδρωτοποιού αδένα κομμένο σε διάφορες κατευθύνσεις Γενικά, οι ιδρωτοποιοί αδένες αποτελούνται από μια εκκριτική μονάδα που παράγει ιδρώτα και έναν αγωγό που απομακρύνει τον ιδρώτα. Η εκκριτική σπείρα ή βάση, τοποθετείται βαθιά στο κατώτερο χόριο και την υποδερμίδα, και ολόκληρος ο αδένας περιβάλλεται από λιπώδη ιστό. Και στους δύο τύπους ιδρωτοποιών αδένων, τα εκκριτικά σωληνάρια περιβάλλονται από συσταλτικά μυοεπιθηλιακά κύτταρα που διευκολύνουν την απέκκριση του εκκριτικού προϊόντος. Οι εκκριτικές δραστηριότητες των κυττάρων του αδένα και οι συσπάσεις των μυοεπιθηλιακών κυττάρων ελέγχονται τόσο από το αυτόνομο νευρικό σύστημα όσο και από τις ορμόνες που κυκλοφορούν. Το περιφερικό ή κορυφαίο τμήμα του πόρου που ανοίγει στην επιφάνεια του δέρματος είναι γνωστό ως ακροσυρίγγιο.
Κάθε ιδρωτοποιός αδένας δέχεται αρκετές νευρικές ίνες που διακλαδίζονται σε ζώνες ενός ή περισσότερων νευραξόνων και περικυκλώνουν τα μεμονωμένα σωληνάρια. Τα τριχοειδή είναι επίσης συνυφασμένα μεταξύ των σωληναρίων ιδρώτα.
Κατανομή
μικρογραφία| Πόροι ανθρώπινων ιδρωτοποιών αδένων στις κορυφογραμμές ενός δακτύλου Ο αριθμός των ενεργών ιδρωτοποιών αδένων ποικίλλει πολύ μεταξύ διαφορετικών ατόμων, αν και οι συγκρίσεις μεταξύ διαφορετικών περιοχών (π.χ. μασχάλες έναντι βουβωνικής χώρας) δείχνουν τις ίδιες αλλαγές κατεύθυνσης (ορισμένες περιοχές έχουν πάντα περισσότερους ενεργούς ιδρωτοποιούς αδένες ενώ άλλες έχουν πάντα λιγότερους). Σύμφωνα με τις εκτιμήσεις του Χένρι Γκρέι, η παλάμη έχει περίπου 370 ιδρωτοποιούς αδένες ανά cm2, το πίσω μέρος του χεριού έχει 200 ανά cm2, το μέτωπο έχει 175 ανά cm2, το στήθος, η κοιλιά και ο πήχης έχουν 155 ανά cm2 και η πλάτη και τα πόδια έχουν 60–80 ανά cm2.
Στις ρώγες των δακτύλων, οι πόροι των ιδρωτοποιών αδένων είναι κάπως ακανόνιστα τοποθετημένοι στις επιδερμικές προεξοχές. Δεν υπάρχουν πόροι μεταξύ των προεξοχών, αν και ο ιδρώτας τείνει να χυθεί σε αυτές. Η παχιά επιδερμίδα των παλαμών και των πελμάτων αναγκάζει τους ιδρωτοποιούς αδένες να τυλίγονται σπειροειδώς.
Τα θηλαστικά που δεν είναι πρωτεύοντα έχουν εκκρινείς ιδρωτοποιούς αδένες μόνο στις παλάμες και τα πέλματα. Οι αποκρινείς αδένες καλύπτουν το υπόλοιπο σώμα, αν και δεν είναι τόσο αποτελεσματικοί όσο στους ανθρώπους στη ρύθμιση της θερμοκρασίας (με εξαίρεση τα άλογα). Οι προσιμιίδες έχουν αναλογία 1:20 τριχοθυλακίων με αποκρινείς αδένες έναντι τριχοθυλακίων χωρίς. Έχουν εκκρινείς αδένες ανάμεσα στις τρίχες στο μεγαλύτερο μέρος του σώματός τους (ενώ οι άνθρωποι τους έχουν ανάμεσα στις τρίχες στο τριχωτό της κεφαλής τους).
Εκκρινείς
Η καθαρή έκκριση που παράγεται από τους εκκρινείς ιδρωτοποιούς αδένες ονομάζεται ιδρώτας ή αισθητή εφίδρωση. Ο ιδρώτας είναι ως επί το πλείστον νερό, αλλά περιέχει ορισμένους ηλεκτρολύτες, καθώς προέρχεται από το πλάσμα του αίματος. Η παρουσία χλωριούχου νατρίου δίνει στον ιδρώτα μια αλμυρή γεύση.
Ο συνολικός όγκος του παραγόμενου ιδρώτα εξαρτάται από τον αριθμό των λειτουργικών αδένων και το μέγεθος του ανοίγματος της επιφάνειας. Ο βαθμός της εκκριτικής δραστηριότητας ρυθμίζεται από νευρικούς και ορμονικούς μηχανισμούς (οι άνδρες ιδρώνουν περισσότερο από τις γυναίκες). Όταν όλοι οι εκκρινείς ιδρωτοποιοί αδένες λειτουργούν με τη μέγιστη ικανότητα, ο ρυθμός εφίδρωσης για έναν άνθρωπο μπορεί να υπερβαίνει τα τρία λίτρα την ώρα και μπορεί να προκύψουν επικίνδυνες απώλειες υγρών και ηλεκτρολυτών.
Οι εκκρινείς αδένες έχουν τρεις κύριες λειτουργίες:
Αποκρινείς
Οι αποκρινείς ιδρωτοποιοί αδένες βρίσκονται στη μασχάλη, στη θηλαία άλω, στο περίνεο (μεταξύ του πρωκτού και των γεννητικών οργάνων), στο αυτί και στα βλέφαρα. Το εκκριτικό τμήμα είναι μεγαλύτερο από αυτό των εκκρινών αδένων (καθιστώντας τους συνολικά μεγαλύτερους). Αντί να ανοίγουν απευθείας στην επιφάνεια του δέρματος, οι αποκρινείς αδένες εκκρίνουν ιδρώτα στον σωλήνα του τριχοθυλακίου.
Πριν από την εφηβεία, οι αποκρινείς ιδρωτοποιοί αδένες είναι ανενεργοί. Οι ορμονικές αλλαγές στην εφηβεία προκαλούν αύξηση του μεγέθους των αδένων και έναρξη λειτουργίας. Η ουσία που εκκρίνεται είναι πιο παχύρρευστη από τον εκκρινικό ιδρώτα και παρέχει θρεπτικά συστατικά για τα βακτήρια στο δέρμα: η αποσύνθεση του ιδρώτα από τα βακτήρια είναι αυτή που δημιουργεί την έντονη οσμή. Οι αποκρινείς ιδρωτοποιοί αδένες είναι πιο ενεργοί σε περιόδους στρες και σεξουαλικής διέγερσης.
Στα θηλαστικά (συμπεριλαμβανομένων των ανθρώπων), ο αποκρινής ιδρώτας περιέχει ενώσεις που μοιάζουν με φερομόνες για να προσελκύσουν άλλους οργανισμούς του ίδιου είδους. Η μελέτη του ανθρώπινου ιδρώτα αποκάλυψε διαφορές μεταξύ ανδρών και γυναικών στις αποκρινικές εκκρίσεις και τα βακτήρια.
Αποεκκρινείς
Ορισμένοι ανθρώπινοι ιδρωτοποιοί αδένες δεν μπορούν να ταξινομηθούν είτε ως αποκρινείς είτε ως εκκρινείς, έχοντας τα χαρακτηριστικά και των δύο: τέτοιοι αδένες ονομάζονται αποεκκρινείς. Είναι μεγαλύτεροι από τους εκκρινείς αδένες, αλλά μικρότεροι από τους αποκρινείς αδένες. Το εκκριτικό τους τμήμα έχει ένα στενό τμήμα παρόμοιο με τα εκκριτικά σπειράματα στους εκκρινείς αδένες καθώς και ένα ευρύ τμήμα που θυμίζει αποκρινείς αδένες.
Οι αποεκκρινείς, που βρίσκεται στις μασχάλες και την περιπρωκτική περιοχή, έχουν αγωγούς που ανοίγουν στην επιφάνεια του δέρματος. Θεωρείται ότι έχουν αναπτυχθεί στην εφηβεία από τους εκκρινείς αδένες και μπορούν να αποτελούν έως και το 50% όλων των μασχαλιαίων αδένων. Οι αποεκκρινείς αδένες εκκρίνουν περισσότερο ιδρώτα από τους εκκρινείς και τους αποκρινείς αδένες, παίζοντας έτσι μεγάλο ρόλο στην μασχαλιαία εφίδρωση. Οι αποεκρινικείς αδένες είναι ευαίσθητοι στη χολινεργική δραστηριότητα, αν και μπορούν επίσης να ενεργοποιηθούν μέσω αδρενεργικής διέγερσης. Όπως οι εκκρινείς αδένες, εκκρίνουν συνεχώς έναν λεπτό, υδαρή ιδρώτα.
Άλλοι
Εξειδικευμένοι ιδρωτοποιοί αδένες, συμπεριλαμβανομένων των δερματοειδών αδένων, των μαστικών αδένων, των αδένων βλεφαρίδων των βλεφάρων και των ιδρωτοποιών αδένων του ρινικού προθαλάμου, είναι τροποποιημένοι αποκρινείς αδένες. Οι κηρωματώδεις αδένες βρίσκονται στον πόρο του αυτιού και παράγουν κυψελίδα (κερί αυτιού) που αναμιγνύεται με το έλαιο που εκκρίνεται από τους σμηγματογόνους αδένες. Οι μαστικοί αδένες χρησιμοποιούν την αποκρινή έκκριση για την παραγωγή γάλακτος.
Ιδρώτας
Οι ιδρωτοποιοί αδένες χρησιμοποιούνται για τη ρύθμιση της θερμοκρασίας και την απομάκρυνση των αποβλήτων εκκρίνοντας νερό, άλατα νατρίου και αζωτούχα απόβλητα (όπως ουρία) στην επιφάνεια του δέρματος. Οι κύριοι ηλεκτρολύτες του ιδρώτα είναι το νάτριο και το χλωρίδιο, αν και η ποσότητα είναι αρκετά μικρή ώστε να κάνει τον ιδρώτα υποτονικό στην επιφάνεια του δέρματος. Ο εκκρινείς ιδρώτας είναι διαυγής, άοσμος και αποτελείται από 98–99% νερό. Περιέχει επίσης NaCl, λιπαρά οξέα, γαλακτικό οξύ, κιτρικό οξύ, ασκορβικό οξύ, ουρία και ουρικό οξύ. Το pH του κυμαίνεται από 4 έως 6,8. Από την άλλη πλευρά, ο αποκρινής ιδρώτας έχει pH από 6 έως 7,5. Περιέχει νερό, πρωτεΐνες, απόβλητα υδατανθράκων, λιπίδια και στεροειδή. Ο ιδρώτας είναι λιπαρός, θολός, παχύρρευστος και αρχικά άοσμος, αλλά αποκτά οσμή κατά την αποσύνθεση από βακτήρια. Επειδή τόσο οι αποκρινείς αδένες όσο και οι σμηγματογόνοι αδένες ανοίγουν στο θύλακα της τρίχας, ο αποκρινής ιδρώτας αναμιγνύεται με σμήγμα. μικρογραφία| Στην αποκρινή έκκριση (στην εικόνα), τμήματα του κυττάρου αποσπώνται και αργότερα αποσυντίθενται. Τόσο οι αποκρινείς όσο και οι εκκρινείς ιδρωτοποιοί αδένες χρησιμοποιούν μεροκρίνη έκκριση, όπου τα κυστίδια στον αδένα απελευθερώνουν τον ιδρώτα μέσω εξωκυττάρωσης, αφήνοντας ολόκληρο το κύτταρο ανέπαφο. Αρχικά θεωρήθηκε ότι οι αποκρινείς ιδρωτοποιοί αδένες χρησιμοποιούν αποκρινή έκκριση λόγω ιστολογικών τεχνουργημάτων που μοιάζουν με «φλύκταινες» στην επιφάνεια του κυττάρου, ωστόσο, πρόσφατες ηλεκτρονικές μικρογραφίες υποδεικνύουν ότι τα κύτταρα χρησιμοποιούν μεροκρινική έκκριση. Και στους αποκρινείς και στους εκκρινείς ιδρωτοποιούς αδένες, ο ιδρώτας παράγεται αρχικά στο σπείραμα του αδένα, όπου είναι ισοτονικός με το πλάσμα του αίματος εκεί. Όταν ο ρυθμός εφίδρωσης είναι χαμηλός, το αλάτι διατηρείται και επαναρροφάται από τον πόρο του αδένα. Οι υψηλοί ρυθμοί ιδρώτα, από την άλλη πλευρά, οδηγούν σε λιγότερη επαναρρόφηση αλατιού και επιτρέπουν την εξάτμιση περισσότερου νερού στο δέρμα (μέσω όσμωσης) για αύξηση της ψύξης με εξάτμιση.
Η έκκριση ιδρώτα συμβαίνει όταν τα μυοεπιθηλιακά κύτταρα που περιβάλλουν τους εκκριτικούς αδένες συστέλλονται. Ο εκκρινής ιδρώτας αυξάνει τον ρυθμό ανάπτυξης βακτηρίων και εξατμίζει τις ενώσεις οσμής του αποκρινικού ιδρώτα, ενισχύοντας την έντονη μυρωδιά του τελευταίου.
Κανονικά, μόνο ένας συγκεκριμένος αριθμός ιδρωτοποιών αδένων παράγει ενεργά ιδρώτα. Όταν τα ερεθίσματα απαιτούν περισσότερη εφίδρωση, ενεργοποιούνται περισσότεροι ιδρωτοποιοί αδένες, με τον καθένα να παράγει περισσότερο ιδρώτα.
Παθολογία
Μερικές ασθένειες των ιδρωτοποιών αδένων περιλαμβάνουν:
Πηγές
Κατηγορία:Αδένες Κατηγορία:Δέρμα
Ισχύς
Η Ισχύς, στη Φυσική, είναι ο ρυθμός μεταβολής έργου ή αλλιώς το ποσό της ενέργειας που καταναλώνεται στη μονάδα του χρόνου.
Θερμική ισχύς
Θερμική ισχύς είναι η θερμότητα στη μονάδα του χρόνου. Για παράδειγμα, ένα δοχείο που περιέχει νερό σε υψηλή θερμοκρασία και αφήνεται να κρυώσει προσδίδει στο περιβάλλον θερμική ισχύ ίση με,
όπου \Delta Q \, είναι η μεταβολή θερμοκρασίας που παρατηρούμε σε χρόνο \Delta t \, και c_p \, είναι η θερμοχωρητικότητα του νερού.
Μηχανική ισχύς
Η μηχανική ισχύς που προσδίδεται σε ένα σύστημα που κινείται σε γραμμική (μεταφορική) κίνηση ισούται με το γινόμενο της ταχύτητας του επί τη δύναμη,
Η μηχανική ισχύς που προσδίδεται σε ένα σύστημα σε περιστροφική κίνηση ισούται με το γινόμενο της γωνιακής ταχύτητας του επί τη ροπή,
Παράδειγμα μηχανικής ισχύος είναι η ισχύς που αποδίδεται από βενζινοκινητήρα προς τον άξονα κίνησης των τροχών του αυτοκινήτου. Η στιγμιαία ισχύς που αποδίδει το εργαζόμενο μέσο στο έμβολο ισούται με τη δύναμη που ασκεί στο έμβολο επί τη στιγμιαία του ταχύτητα. Η ισχύς που μεταδίδεται από τον άξονα στους τροχούς ισούται με τη ροπή που ασκείται στον άξονα επί τη γωνιακή του ταχύτητα.
Ηλεκτρική ισχύς
Αγώγιμο καλώδιο συνδεδεμένο με μπαταρία τάσης V αν διαρρέεται από ρεύμα Ι καταναλώνει ισχύ,
Υδραυλική ισχύς
Για παράδειγμα, το κομπρεσέρ σε ένα εκσκαπτικό μηχάνημα (μπουλντόζα) δίνει στο έμβολο (πιστόνι) κίνησης του εκσκαφέα παροχή λαδιού Q υπό πίεση p. Η ισχύς που προσδίδεται στο έμβολο είναι,
Μονάδες μέτρησης
1 W (watt ή βατ) = 1 J/s (joule/sec),
1 kW (kilowatt ή κιλοβάτ) = 1000 W,
1 kcal/hr (kilocalorie/hour) = 1,16 W
1 KW=0.87 kcal/hr
1 hp (horsepower ή ιπποδύναμη) = 0,73 kW
Εξωτερικοί σύνδεσμοι
Κατηγορία:Ισχύς (φυσική) Κατηγορία:Θεμελιώδεις έννοιες της φυσικής
Όταν σημάνει Εσπερινός
Όταν σημάνει Εσπερινός είναι ο τίτλος ενός προσωπικού άλμπουμ της Μαρινέλλας. Κυκλοφόρησε σε δίσκο βινυλίου 33' στροφών σε Ελλάδα και Κύπρο στις 6 Σεπτεμβρίου 1969 από τη δισκογραφική εταιρία PolyGram Records, κάτω από την ετικέτα της Philips Records. Περιλαμβάνει δώδεκα τραγούδια που ηχογραφήθηκαν και πρωτοκυκλοφόρησαν σε δίσκους 45' στροφών το χρονικό διάστημα 1968 - 1969.
Παραπομπές
Κατηγορία:Δισκογραφία της Μαρινέλλας Κατηγορία:Άλμπουμ του 1969
Κλεισουρίτσα (Βράνιε)
Η Κλεισουρίτσα ή Κλισουρίτσα (Klisurica) είναι χωριό που ανήκει στο Δήμο της Βράνιε (Vranje), της Περιοχής Πτσίνια (Pčinjski okrug), στη νότια Σερβία. Βρίσκεται σε ορεινή περιοχή, σε 25 περίπου χιλιόμετρα από την πόλη της Βράνιε και είχε πληθυσμό 179 ατόμων κατά τη σερβική απογραφή του 2002. Όλοι οι κάτοικοι είναι Σερβικής εθνικότητας.
Ιστορικά, ο πληθυσμός της Κλεισουρίτσας έχει μειωθεί σταδιακά από 599-550 άτομα κατά τα έτη 1948-1961 σε 264 το 1991 και 179 άτομα το 2002 :
Αναφορές
Κατηγορία:Χωριά της Σερβίας
Γ΄ Εθνική ποδοσφαίρου ανδρών 2013-2014
Η Γ΄ Εθνική Κατηγορία 2013-14 ήταν η πρώτη περίοδος διεξαγωγής της ως τρίτη σε τάξη κατηγορία ποδοσφαίρου ανδρών, η οποία προέκυψε από τη συγχώνευση της Football League 2 με τη Δ΄ Εθνική το καλοκαίρι του 2013, με διοργανώτρια αρχή της τη Ελληνική Ποδοσφαιρική Ομοσπονδία, αντί της "Ένωσης των Π.Α.Ε. Β΄ & Γ΄ Εθνικής" (πρώην Ε.Π.Α.Ε.) που διοργάνωνε το πρωτάθλημα της Γ΄ Εθνικής έως και την περίοδο 2012-13. Δεν επρόκειτο για επαγγελματική κατηγορία όπως η προκάτοχός της, αλλά για μία αμιγώς ημιεπαγγελματική κατηγορία, καθώς τα σωματεία της ήταν δεν μετείχαν στο θεσμό του Κυπέλλου Ελλάδας.
Για την περίοδο 2013-14 απαρτιζόταν από 6 ομίλους, τρεις των 16 ομάδων και ισάριθμοι των 15 (σύνολο 93 σύλλογοι), ενώ την επόμενη θα υπήρχε συρρίκνωση του αριθμού ομίλων σε τέσσερις, έκαστος των 16 (σύνολο 64). Ουσιαστικά, η Γ΄ Εθνική Ερασιτεχνική θα ήταν μία εθνική μεν κατηγορία (υπό την έννοια ότι διεξάγεται σε πανελλήνια κλίμακα), τρίτη τη τάξει μετά τη Σούπερ Λιγκ και τη Φούτμπολ Λιγκ, αλλά και ενός διευρυμένου τύπου Περιφερειακό Πρωτάθλημα, σε κάθε όμιλο πλέον του οποίου μετείχαν μέλη από περισσότερες Ενώσεις Ποδοσφαιρικών Σωματείων ΕΠΣ σχετικά με πριν, συγκεκριμένα από 7 έως 9 διαφορετικές.
Σύστημα διεξαγωγής
Στο πρωτάθλημα της Γ΄ Εθνικής 2013-14 έλαβαν μέρος 93 ομάδες. Σύμφωνα με την απόφαση της ΕΠΟ το 2013 περί αναδιάρθρωσης των κατηγοριών του ελληνικού ποδοσφαίρου, την άνοδο στη Β' Εθνική εξασφάλισαν 6 σύλλογοι (ο πρώτος έκαστου ομίλου), ενώ από αυτή υποβιβάστηκαν επίσης 6 (οι τρεις τελευταίοι Βορείου και Νοτίου Ομίλου). Η προκήρυξη διεξαγωγής της Γ΄ Εθνικής Ερασιτεχνικής 2013-14, όριζε ότι 46 σωματεία θα υποβιβάζονταν στα πρωταθλήματα ευθύνης των κατά τόπους ΕΠΣ, ενώ 14 θα προβιβάζονταν από εκείνα μέσω του Ειδικού Πρωταθλήματος 2014. Με βάση τα παραπάνω υφίστατω σοβαρό κενό/ασάφεια από συγκρουόμενα στοιχεία, δεδομένου ότι στη διοργάνωση της επόμενης περιόδου 2014-15 θα μετείχαν 61 σύλλογοι (93-6+6-46+14), αντί 64 όπως η ίδια προκήρυξη όριζε. Η Ομοσπονδία δεν προέβει σε τροποποίησή της ή κάποια διευκρίνιση, καθώς όμως ήταν εξαιρετικά δύσκολο να αυξηθεί ο αριθμός των 6 υποβιβασθέντων από τη Φούτμπολ Λιγκ (λόγο διοίκησής της από τον ομώνυμο συνεταιρισμό και όχι από την ΕΠΟ) ή να άλλαζε μορφή το Ειδικό Πρωτάθλημα (άρα να προβιβάζονταν περισσότεροι των 14 από τα τοπικά), πιθανότερο είναι να μειωθούν κατά 3 τα σωματεία προς υποβιβασμό. Στην παράθεση πάντως της βαθμολογίας των ομίλων και έως τη λήψη οριστικής απόφασης, ακολουθούνται τα περιγραφόμενα στην προκήρυξη: "Από τους τρεις ομίλους των δεκαέξι (16) ομάδων και τον ένα των δεκαπέντε (15) ομάδων, που θα προκύψει από κλήρωση, θα υποβιβαστούν οχτώ (sic, 8) ομάδες. Από τους δύο άλλους ομίλους των δεκαπέντε (15) ομάδων θα υποβιβαστούν εφτά (sic, 7) ομάδες."
Βαθμολογία
Συμμετέχουν ομάδες από τις ΕΠΣ Έβρου (1), ΕΠΣ Θράκης (1), ΕΠΣ Καβάλας (4), ΕΠΣ Δράμας (1), ΕΠΣ Σερρών (2), ΕΠΣ Χαλκιδικής (2), ΕΠΣ Κιλκίς (2) και ΕΠΣ Μακεδονίας (3).
Πίνακας αποτελεσμάτων
Πηγή: ΕΠΟ
Βαθμολογία
Συμμετέχουν ομάδες από τις ΕΠΣ Καστοριάς (2), ΕΠΣ Κοζάνης (1), ΕΠΣ Πρέβεζας-Λευκάδας (4), ΕΠΣ Κέρκυρας (1), ΕΠΣ Θεσπρωτίας (1), ΕΠΣ Ηπείρου (1), ΕΠΣ Γρεβενών (1), ΕΠΣ Μακεδονίας (3) και ΕΠΣ Λάρισας (2).
1 Ο Τυληκράτης τιμωρήθηκε με αφαίρεση 6 βαθμών από το βαθμολογικό πίνακα της τρέχουσας περιόδου (και 6 της επόμενης), λόγω ματαίωσης τριών αγώνων με υπαιτιότητά του. Στη συνέχεια, αποβλήθηκε από τη διοργάνωση και υποβιβάστηκε καταλαμβάνοντας την τελευταία θέση της κατάταξης, βάσει απόφασης της Πειθαρχικής Επιτροπής της ΕΠΟ.
Συμμετέχουν ομάδες από τις ΕΠΣ Ημαθίας (3), ΕΠΣ Τρικάλων (1), ΕΠΣ Καρδίτσας (1), ΕΠΣ Φθιώτιδας (2), ΕΠΣ Πιεριάς (1), ΕΠΣ Θεσσαλίας (1), ΕΠΣ Εύβοιας (2) και ΕΠΣ Λάρισας (4).
1 Ο Α.Σ. Πυργετού Λάρισας τιμωρήθηκε με αφαίρεση 2 βαθμών από το βαθμολογικό πίνακα της τρέχουσας περιόδου (και 2 της επόμενης) λόγω ματαίωσης δύο αγώνων με υπαιτιότητά του, βάσει αποφάσεων της Πειθαρχικής Επιτροπής της ΕΠΟ.
Συμμετέχουν ομάδες από τις ΕΠΣ Αιτωλοακαρνανίας (2), ΕΠΣ Άρτας (1), ΕΠΣ Αχαΐας (3), ΕΠΣ Ηλείας (3), ΕΠΣ Αρκαδίας (1), ΕΠΣ Μεσσηνίας (2), ΕΠΣ Αργολίδας (3) και ΕΠΣ Κορινθίας (1).
Συμμετέχουν ομάδες από τις ΕΠΣ Ηρακλείου (3), ΕΠΣ Χανίων (1), ΕΠΣ Κυκλάδων (1), ΕΠΣ Πειραιώς (3), ΕΠΣ Δυτικής Αττικής (1), ΕΠΣ Ανατολικής Αττικής (1) και ΕΠΣ Αθηνών (5).
1 Ο Ολυμπιακός Λαυρίου τιμωρήθηκε με αφαίρεση 6 βαθμών από το βαθμολογικό πίνακα της τρέχουσας περιόδου (και 6 της επόμενης) λόγω ματαίωσης τριών αγώνων με υπαιτιότητά του, έχοντας παραιτηθεί του πρωταθλήματος μετά την ολοκλήρωση του α' γύρου. Αποβλήθηκε στη συνέχεια από τη διοργάνωση και υποβιβάστηκε καταλαμβάνοντας την τελευταία θέση της κατάταξης, βάσει απόφασης της Πειθαρχικής Επιτροπής της ΕΠΟ.
2 Ο Εθνικός Αστέρας τιμωρήθηκε με αφαίρεση 4 βαθμών από το βαθμολογικό πίνακα της τρέχουσας περιόδου (και 4 της επόμενης) λόγω ματαίωσης αγώνα με υπαιτιότητά του, βάσει απόφασης της Πειθαρχικής Επιτροπής της ΕΠΟ.
Συμμετέχουν ομάδες από τις ΕΠΣ Λασιθίου (1), ΕΠΣ Ρεθύμνου (1), ΕΠΣ Ηρακλείου (2), ΕΠΣ Κυκλάδων (1), ΕΠΣ Ανατολικής Αττικής (3), ΕΠΣ Πειραιώς (1), ΕΠΣ Αθηνών (5) και ΕΠΣ Δυτικής Αττικής (1).
1 ΑΕΚ και Αιγάλεω τιμωρήθηκαν με αφαίρεση 3 βαθμών λόγω εκτεταμένων επεισοδίων εντός γηπέδου μεταξύ οπαδών τους κατά τον αγώνα με γηπεδούχο το δεύτερο, βάσει απόφασης της Πειθαρχικής Επιτροπής της ΕΠΟ.
Εξωτερικοί σύνδεσμοι
Κατηγορία:Γ΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 2013-2014
Άγιος Ηλίας Καστοριάς
Ο Άγιος Ηλίας είναι χωριό και έδρα ομώνυμης τοπικής κοινότητας, της δημοτικής ενότητας και δήμου Άργους Ορεστικού, της περιφερειακής ενότητας (τέως νομού) Καστοριάς, στην περιφέρεια Δυτικής Μακεδονίας, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία και νομό Καστοριάς, στο γεωγραφικό διαμέρισμα Μακεδονίας.
Γεωγραφία
Ο Άγιος Ηλίας είναι ορεινός οικισμός στο νότιο τμήμα του νομού Καστοριάς, πολύ κοντά στα όρια με τον νομό Κοζάνης. Ανήκει στα επονομαζόμενα «Ζαστανοχώρια» («Καστανοχώρια») που είναι σκαρφαλωμένα στις ανατολικές απολήξεις του Βοΐου, σε μέσο σταθμικό υψόμετρο 1.000. Απέχει 37 χλμ. περίπου Ν.ΝΔ της Καστοριάς. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 4,671 χμ² (2011).
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 ως Λιμπίστοβοκαι ορίστηκε έδρα της ομώνυμης κοινότητας του νομού Κοζάνης. Το 1927 μετονομάστηκε σε Αϊλιάς (Αηλιάς) και το 1949 σε Άγιος Ηλίας. Το 1974 αποσπάστηκε από τον νομό Κοζάνης και υπήχθη στον νομό Καστοριάς, Με το ΦΕΚ 244Α - 04/12/1997 αποσπάστηκε από την κοινότητα Αγίου Ηλία και προσαρτήθηκε στον δήμο Ορεστίδος, ο οποίος το 2013 μετονομάστηκε σε δήμο ¨Αργους Ορεστικού.
Ιστορικά στοιχεία
Στον Άγιο Ηλία (Λιμπίστοβο), τον Δεκέμβριο του 1904, λίγο μετά τον θάνατο του Παύλου Μελά, στρατιωτικό σώμα υπό τον καπετάν Νίκο Βάρδα, εξόντωσε τον Κονσταντόφ, αρχηγό σώματος Κομιτατζήδων που λυμαίνονταν την περιοχή των Καστανοχωρίων.
Εξωτερικοί σύνδεσμοι
Κατηγορία:Χωριά του νομού Καστοριάς Δήμος Άργους Ορεστικού
Παναγία Φθιώτιδας
Η Παναγιά βρίσκεται στο οροπέδιο της λίμνης Ξυνιάδος 44 χιλιόμετρα από τη Λαμία και 15 χιλιόμετρα από τον Δομοκό. Διοικητικά υπάγεται στον Δήμο Δομοκού Είναι κτισμένη σε υψόμετρο 533 μέτρων στους πρόποδες του Ξεροβουνίου στις όχθες παλιάς λίμνης Ξυνιάδος. Γραπτές μαρτυρίες κάνουν λόγω για ύπαρξη του χωριού το 1805. Η αναφορά δωρητών στην Ιερά Μονή της Ρεντίνας στις μετά το 1640 στις μεταγενέστερες εγγραφές και στα φ.16α-17α από την «Παναγία του Δομοκού» οδηγούν στο συμπέρασμα να δημιουργήθηκε ο οικισμός μετά την ημερομηνία αυτή και πάντως πριν τον 19ο αιώνα. Στις 17 Μαΐου 1981 λειτούργησε το μεγαλύτερο εργοστάσιο βιομηχανικής Ντομάτας (ΑΒΕΚ ΝΟΜΙΚΟΣ) στο χωριό και έτσι δόθηκε η δυνατότητα σε όλους τους αγρότες της περιοχής να ασχοληθούν με τη νέα δυναμική καλλιέργεια. Στην Παναγιά βρίσκεται και η θαυματουργή εικόνα της Παναγίας της Λιμνιώτισσας από την οποία πήρε το όνομα του το χωριό, και γιορτάζει στις 23 Αυγούστου.
Διοικητική ιστορία
Η κοινότητα Παναγίας συστάθηκε στις 30 Δεκεμβρίου 1965 με την απόσπαση του οικισμού Παναγία από την κοινότητα Ομβριακής και τον ορισμό του ως έδρα της κοινότητας. Λειτούργησε ως κοινότητα ως το 1998, οπότε προσαρτήθηκε στον δήμο Ξυνιάδας.
Παραπομπές
Κατηγορία:Δήμος Δομοκού Κατηγορία:Χωριά του νομού Φθιώτιδας
Το πέρασμα στην Ινδία
Το πέρασμα στην Ινδία (A Passage to India) είναι επική ιστορική δραματική ταινία του 1984 Αμερικανο-Βρετανικής παραγωγής σε σενάριο και σκηνοθεσία Ντέιβιντ Λην, βασισμένη στο ομώνυμο έργο του 1960 του Σάμθα Ράμα Ράου, το οποίο είναι και αυτό βασισμένο στο ομώνυμο μυθιστόρημα του 1924 από τον Ε.Μ. Φόστερ. Πρωταγωνιστούν οι Τζούντι Ντέιβις, Βίκτορ Μπανέρτζι, Πέγκι Άσκροφτ, Τζέιμς Φοξ και ο Άλεκ Γκίνες.
Η ταινία αναφέρεται στη περίοδο της Βρετανικής αποικιοκρατίας κατά τη δεκαετία του 1920 και αφηγείται την ιστορία των αλληλεπιδράσεων διαφόρων χαρακτήρων στη φανταστική πόλη του Τσάντραπορ, όπως του Δρ Αζίζ, της κυρίας Μουρ, της Αντέλα Κουέστεντ και του Ρίτσαρντ Φίλντινγκ. Όταν η νεοεισερχόμενη στην Ινδία, η Αντέλα, κατηγορεί τον Δρ Αζίζ για απόπειρα βιασμού εντός των φημισμένων σπηλαίων Μαραμπάρ, η πόλη χωρίζεται μεταξύ της βρετανικής ελίτ και της μητρικής τάξης καθώς δοκιμάζεται η εκκολαπτόμενη φιλία μεταξύ του Αζίζ και του Φίλντινγκ. Η ταινία διερευνά θέματα ρατσισμού, ιμπεριαλισμού, θρησκείας και την φύση των φιλικών και συζυγικών σχέσεων. Αυτή ήταν η τελευταία ταινία της καριέρας του Λην και η πρώτη ταινία μεγάλου μήκους που σκηνοθέτησε μετά από δεκατέσσερα χρόνια, από την Κόρη του Ράιαν το 1970. Έχοντας επαίνους ως ο καλύτερος Λην από τον Λόρενς της Αραβίας, Το πέρασμα στην Ινδία έλαβε έντεκα υποψηφιότητες για τα βραβεία Όσκαρ, συμπεριλαμβανομένης της Καλύτερης Ταινίας, της Καλύτερης Σκηνοθεσίας για τον Λην και της Καλύτερης Ηθοποιού για την Τζούντι Ντέιβις για την απεικόνιση της ως Αντέλα Κουέστεντ. Η Πέγκι Άσκροφτ κέρδισε το Όσκαρ Β´ Γυναικείου Ρόλου για την απεικόνιση της ως κυρία Μουρ, καθιστώντας την, την γηραιότερη ηθοποιό που κέρδισε το βραβείο σε ηλικία 77 ετών και ο Μωρίς Ζαρ κέρδισε το Όσκαρ Καλύτερης Μουσικής το οποίο ήταν και το τρίτο βραβείο Όσκαρ της καριέρας του.
Πλοκή
Δεκαετία του 1920: η Αντέλα Κουέστεντ, μια νέα και πνευματώδης Αγγλίδα, ταξιδεύει από την Αγγλία στην Βρετανική αποικιοκρατούμενη Ινδία μαζί με την κυρία Μουρ, μητέρα του αρραβωνιαστικού της, ο οποίος είναι ο δικαστής της πόλης Τσάντραπορ. Οι δυο κυρίες είναι απογοητευμένες καθώς διαπιστώνουν ότι η βρετανική κοινότητα είναι πολύ διαχωρισμένη από τον ινδικό πληθυσμό και τον πολιτισμό με ένα αυξανόμενο ινδικό κίνημα ανεξαρτησίας τη δεκαετία του 1920. Ενθαρρύνονται όταν ο τοπικός επιθεωρητής του σχολείου Ρίτσαρντ Φίλντινγκ, φέρνει στη γνωριμία τους τον εκκεντρικό ηλικιωμένο ινδουιστή Μπραχμίν και τον λόγιο καθηγητή Νάραγιαν Γκόντμπολ. Η κυρία Μουρ συναντά τυχαία έναν άλλο Ινδό ντόπιο, τον Δρ Αζίζ, έναν χήρο που εκπλήσσεται από την καλοσύνη του και την έλλειψη προκατάληψης. Ο Αζίζ προσφέρεται στις δυο κυρίες να τις συνοδεύσει σε μια εκδρομή στα τοπικά σπήλαια Μαραμπάρ.
Η αρχική εξερεύνηση των σπηλαίων δείχνει ότι η διάρκεια της εκδρομής θα πρέπει να είναι περιορισμένη καθώς η κυρία Μουρ πάσχει από κλειστοφοβία και ο θόρυβος από τους μεγάλους ορόφους αντηχεί εκθετικά μέσα στις σπηλιές. Η κυρία Μουρ ενθαρρύνει την Αντέλα και τον Αζίζ να συνεχίσουν την εξερεύνηση των σπηλαίων μόνο με έναν μόνο οδηγό. Φτάνουν στις σπηλιές σε υψηλότερο υψόμετρο σε απόσταση από την υπόλοιπη ομάδα και, πριν μπουν μέσα, ο Αζίζ βγαίνει για να καπνίσει ένα τσιγάρο. Επιστρέφει για να διαπιστώσει ότι η Αντέλα εξαφανίστηκε. Λίγο αργότερα, την βλέπει να τρέχει μακριά από τον λόφο, τραυματισμένη. Την παραλαμβάνει η σύζυγος του γιατρού της ομάδας, η κυρία Κάλενταρ, και την μεταφέρουν στο σπίτι των Κάλενταρς. Η Αντέλα αιμορραγεί και παραλύει κατηγορώντας τον Αζίζ ότι επιχείρησε να την βιάσει μέσα στο σπήλαιο. Ο Δρ Κάλενταρ θεραπεύει την Αντέλα κάνοντας την μια υποδερμική ένεση.
Με την επιστροφή τους στο Τσάντραπορ, οι βρετανικές αρχές πιέζουν την Αντέλα να πάει στο δικαστήριο, όπου ο Αζίζ, κατηγορείται για απόπειρα βιασμού της Αντέλα στα σπήλαια, φυλακίζεται και περιμένει να δικαστεί, ενώ το περιστατικό αυτό θα σταθεί η αφορμή για να ξεσπάσει κοινωνικό σκάνδαλο με επίκεντρο τον δόκτορα Αζίζ, το οποίο θα ξεσηκώσει βίαια πάθη μεταξύ των δύο κοινοτήτων, της βρετανικής και της ινδικής. Η κυρία Μουρ πιστεύει ακράδαντα ότι ο Δρ Αζίζ δεν έχει διαπράξει κανένα αδίκημα και φεύγει από την Ινδία για την Αγγλία. Στη θάλασσα, η κυρία Μουρ αρρωσταίνει και πεθαίνει πολύ σύντομα.
Στο δικαστήριο, η Αντέλα ερωτάται από την εισαγγελία. Γίνεται σαφές σε αυτήν ότι η προηγουμένη κατηγορία της απόπειρας βιασμού ήταν εσφαλμένη και αναιρείται. Ο Αζίζ γιορτάζει το γεγονός για την αθωώση του και η Αντέλα εγκαταλείπεται από τους Βρετανούς εκτός από τον κύριο Φίλντινγκ, ο οποίος την βοηθά να επιστρέψει με ασφάλεια στο σχολείο του. Η Αντέλα κάνει γνωστό στον κύριο Φίλντινγκ ότι σκοπεύει να επιστρέψει στην Αγγλία το συντομότερο δυνατόν. Ο Αζίζ εγκαταλειπει και αυτός το Τσάντραπορ και ορκίζεται να βρει μια νέα δουλειά σε άλλο ινδικό κρατίδιο. Αργότερα ανοίγει μια κλινική στην περιοχή της λίμνης κοντά στο Σριναγκάρ του Κασμίρ.
Εν τω μεταξύ, μέσω της Αντέλα, ο Φίλντινγκ παντρεύτηκε την Στέλλα Μουρ, την κόρη της κυρίας Μουρ από τον δεύτερο γάμο της. Ο Αζίζ τελικά συμφιλιώνεται με τον Φίλντινγκ και ύστερα ο ίδιος γράφει στην Αντέλα ζητώντας της να τον συγχωρήσει που άργησε τόσο πολύ καιρό, εκτιμώντας το θάρρος της που έδειξε όταν απέσυρε την κατηγορία της απόπειρας βιασμού στο δικαστήριο.
Ιστορικό
Ο E.M Φόρστερ άρχισε να γράφει το μυθιστόρημα Το πέρασμα στην Ινδία κατά τη διάρκεια της παραμονής του στην Ινδία από τα τέλη του 1912 έως τις αρχές του 1913 (πηγαίνοντας εκεί από τον νεαρό ινδό μουσουλμάνο, Σαιέντ Ρος Μασούντ τον οποίο είχε διδάξει στα λατινικά), ολοκληρώνοντάς το μόνον αφού επέστρεψε στην Ινδία ως γραμματέας ενός μαχαραγιά το 1921. Το μυθιστόρημα δημοσιεύθηκε στις 6 Ιουνίου 1924. Διαφέρει από τα άλλα μεγάλα έργα του Φόρστερ στο εμφανές πολιτικό περιεχόμενο, σε αντίθεση με τον ελαφρύτερο τόνο και το πιο υποτονικό πολιτικό υπόθεμα σε έργα όπως το Howards End και το Δωμάτιο με θέα.
Το πέρασμα στην Ινδία ασχολείται με τη λεπτή ισορροπία μεταξύ των Άγγλων και των Ινδών κατά τη διάρκεια της βρετανικής αποικιοκρατίας. Το ζήτημα του τι πραγματικά συνέβη στις σπηλιές παραμένει αναπάντητο στο μυθιστόρημα. Το βιβλίο πωλήθηκε καλά και επαινέθηκε ευρέως σε λογοτεχνικούς κύκλους και θεωρείται γενικά ως το καλύτερο μυθιστόρημα του Φόρστερ, καθώς έγινε γρήγορα ένα κλασικό της αγγλικής λογοτεχνίας.
Ο Ντέιβιντ Λην είχε διαβάσει το μυθιστόρημα και είδε το έργο στο Λονδίνο το 1960 και, εντυπωσιάσμενος, προσπάθησε να αγοράσει τα δικαιώματα εκείνη την εποχή, αλλά ο Φόρστερ, ο οποίος νωρίτερα απέρριψε την πρόταση του Σάνθα Ράμα Ράου να επιτρέψει στον ινδό σκηνοθέτη Satyajit Ray να κάνει μια ταινία, είπε όχι.
Μετά το θάνατο του Φόρστερ το 1970, το διοικητικό συμβούλιο των υποτροφιών του King's College στο Cambridge κληρονόμησε τα δικαιώματα στα βιβλία του. Ωστόσο, ο Ντόναλντ Πέρι, ο εκτελεστής της διαθήκης του Φόρστερ, απέρριψε όλες τις προσεγγίσεις, συμπεριλαμβανομένων εκείνων του Τζόζεφ Λόουζι, του Ίσμαελ Μέρτσαντ, του Τζέιμς Αϊβορι και του Γουαρίς Χουσέιν, οι οποίοι μετά την προσαρμογή του στο θέατρο του Σάνθα Ράμα Ράου τη δεκαετία του 1960 ήθελαν τώρα να κάνουν μια ταινία μεγάλου μήκους. Δέκα χρόνια αργότερα, όταν ο καθηγητής Μπέρναρντ Γουίλιαμς, ένας ενθουσιώδης του κινηματογράφου, έγινε διευθύνων σύμβουλος, τα δικαιώματα για μια κινηματογραφική προσαρμογή του βιβλίου έγιναν διαθέσιμα.
Σενάριο
Η σύμβαση προέβλεπε ότι ο Σάνθα Ράμα Ράου θα έγραφε το σενάριο. Είχε συναντηθεί με τον E.M Φόρστερ, και είχε προσαρμόσει επιτυχώς το μυθιστόρημα ως θεατρικό έργο και είχε αναφερθεί από τον συγγραφέα ότι διατηρούσε το πνεύμα του μυθιστορήματος. Ωστόσο, ο Λην ήταν αποφασισμένος να κάνει αλλαγές στη διαδικασία γραφής του σεναρίου. Συναντήθηκε με τον Ράου στο Μπέρκλεϋ, στο Γκλούσεστερσαϊρ και πάνω από δέκα μέρες μίλησαν για το μυθιστόρημα και συζήτησαν το σενάριο.
Το αρχικό σενάριο δεν ικανοποίησε ούτε τον παραγωγό, τον Τζον Μπράμπουρν, ούτε τον Λην. Το θεώρησαν πολύ κοσμικό και λογοτεχνικό έργο ενός θεατρικού συγγραφέα και ακατάλληλο για ταινία. Οι περισσότερες σκηνές ήταν σε εσωτερικούς χώρους και σε γραφεία, ενώ ο Λην είχε στο μυαλό του να γυρίζει σε εξωτερικούς χώρους όσο το δυνατόν περισσότερο. Με την Ινδία στον τίτλο της ταινίας, αιτιολόγησε, ότι το κοινό θα περίμενε να δει πολλές σκηνές γυρισμένες σε ινδικά τοπία. Ο Λην σχολίασε: «Είμαστε ευλογημένοι που έχουμε έναν καλό τίτλο ταινίας, όπως το πέρασμα στην Ινδία. Αλλά έχει χτιστεί σε κίνδυνο και διατηρεί μια τέτοια υπόσχεση. Η ίδια η αναφορά στην Ινδία δημιουργεί υψηλές προσδοκίες». Ο Λην δεν ήθελε να παρουσιάσει την Ινδία πριν από την ανεξαρτησία της ως μια φτωχή χώρα, όταν για το ίδιο χρηματικό ποσό μπορούσε να δείξει τον οπτικό πλούτο της χώρας.
Κατά τη διάρκεια του 1982, ο Λην εργάστηκε στο σενάριο. Πέρασε έξι μήνες στο Νέο Δελχί, για να έχει μια στενή αίσθηση για τη χώρα καθώς έγραφε το σενάριο. Καθώς δεν μπορούσε να μείνει περισσότερο για φορολογικούς λόγους, μετακόμισε στη Ζυρίχη για τρεις μήνες, τελειώνοντας το γράψιμο εκεί. Ακολουθώντας την ίδια μέθοδο που είχε χρησιμοποιήσει για την προσαρμογή των Μεγάλων Προσδοκιών του Τσαρλς Ντίκενς, πέρασε το αρχικό σενάριο του Ράου και το αντίγραφο του μυθιστορήματος, διαλέγοντας της σκηνές που ήταν απαραίτητες και ξεπερνώντας αυτές που δεν προχωρούσαν στην πλοκή. Ο Λην δακτυλογράφησε ολόκληρο το σενάριο, διορθώνοντάς το καθώς το προχωρούσε, ακολουθώντας την αρχή ότι τα σενάρια δεν γράφονται, αλλά ξαναγράφονται.
Επιλογή ηθοποιών
Ο σκηνοθέτης χαρακτήρισε την Αυστραλή ηθοποιό Τζούντι Ντέιβις, τότε 28 ετών, ως την αφελήν Μις Κουέστεντ μετά από μια συνάντηση δύο ωρών. Όταν η Ντέιβις έδωσε την ερμηνεία της για το τι συνέβη στις σπηλιές - «Δεν μπορεί να αντεπεξέλθει στη σεξουαλικότητά της, απλώς φρίκαρε». Η Ντέιβις είχε συγκεντρώσει τη διεθνή προσοχή στο ρόλο της Τζίλιαν Αρμστρονγκ στην ταινία My Brilliant Career (1979) και είχε εμφανιστεί στην ταινία A Woman Called Golda (1982) ως μια νέα Γκόλντα Μέιρ.
Ο Λην ήθελε τη Σήλια Τζόνσον, πρωταγωνίστρια της Σύντομης Συνάντησης, να υποδυθεί την κυρία Μουρ, αλλά απέρριψε τον ρόλο και πέθανε πριν από την κυκλοφορία της ταινίας. Στη συνέχεια, ο σκηνοθέτης προσέφερε το ρόλο στην Πέγκι Άσκροφτ, μια ηθοποιό του θεάτρου που είχε εμφανιστεί σε ταινίες μόνο περιστασιακά. Δεν ήταν ενθουσιασμένη όταν ο Λην της ζήτησε να είναι η κυρία Μουρ. «Κύριε Λην, είμαι 75 ετών», διαμαρτυρήθηκε, και παρόλο που είχε πρόσφατα εργαστεί στην Ινδία στις τηλεοπτικά μίνι σειρές The Jewel in the Crown, είπε, «Αγαπητέ μου, πραγματικά δεν θέλω να το κάνω», αλλά είναι πολύ δύσκολο να απορρίψω μια ταινία του Λην».
Ο Satyajit Ray, ο οποίος ήλπιζε να σκηνοθετήσει την προσαρμογή του Το πέρασμα στην Ινδία, συνέστησε τον 38χρονο ηθοποιό της Βεγγάλης Βίκτορ Μπανέρτζι για το ρόλο του Δρ Αζίζ. Ο χαρακτήρας απαιτούσε έναν συνδυασμό ανοησίας, γενναιότητας, τιμής και θυμού. Μετά από κάποιο δισταγμό, ο Λην επέλεξε τον Μπανέρτζι, αλλά ο σκηνοθέτης έπρεπε να ξεπεράσει τους περιορισμούς της βρετανικής δικαιοσύνης για την απασχόληση ενός Ινδού ηθοποιού. Ο Λην πήρε το δρόμο του, και το καστ έγινε πρωτοσέλιδα στην Ινδία. «Ήταν θέμα εθνικής υπερηφάνειας που ένας Ινδός έπαιξε στην ταινία αντί για έναν Ασιάτη από την Αγγλία», παρατήρησε ο Μπανέρτζι.
Ο Πίτερ Ο'Τουλ ήταν η πρώτη επιλογή του Λην για να υποδυθεί τον Φίλντινγκ. Ο ρόλος πήγε τελικά στον Τζέιμς Φοξ. Παρά τη διαμάχη με τον Λην τη δεκαετία του 1960 σχετικά με μια προτεινόμενη ταινία για τον Γκάντι που τελικά απορρίφθηκε, ο Άλεκ Γκίνες συμφώνησε να απεικονίσει τον καθηγητή Γκόντμπολ. Η σχέση μεταξύ των δύο ανδρών επιδεινώθηκε κατά τη διάρκεια των γυρισμάτων και όταν ο Γκίνες έμαθε ότι μεγάλο μέρος του ρόλου του θα ήταν στο πάτωμα ενός δωματίου λόγω των χρονικών περιορισμών, το είδε ως προσωπική προσβολή. Ο Γκίνες δεν θα μιλούσε στον Λην για αρκετά χρόνια μετά, επιδιορθώνοντας τα πράγματα μόνο τα τελευταία χρόνια της ζωής του Λην. Ο Νάιτζελ Χόθορν πρωταγωνίστησε αρχικά ως Τάρτον, αλλά αρρώστησε και αντικαταστάθηκε στο καστ από τον Ρίτσαρντ Γουίλσον.
Λίστα κομματιών
Ο Ζαρ έγραψε 45 λεπτά μουσικής σε δυόμισι εβδομάδες. Είπε, «Ο Ντέιβιντ μου μιλάει για ταινίες. Ένας καλλιτέχνης του κινηματογράφου ποτέ δεν ζητάει όμποε για να καλύψει μια κακή σκηνή, και ένας καλλιτέχνης ταινιών δεν σκέφτεται τη μουσική ως φάρμακο για μια άρρωστη ταινία. Ο Ντέιβιντ μου μιλά όπως θα μιλούσε σε έναν ηθοποιό».
Κριτικές
Η ταινία του Λην άνοιξε με τεράστιους επαίνους σε όλο τον κόσμο και έγινε η αγαπημένη των κριτικών του 1984. Ο Βίνσεντ Κάρμπι από τους New York Times την χαρακτήρισε
Ο Ρότζερ Ίμπερτ των Chicago Sun-Times παρατήρησε ότι:
Το Variety χαρακτήρισε την ταινία «άψογα πιστή, υπέροχα παιγμένη και περιστασιακά τραγική» προσθέτοντας: «Ο Λην κατάφερε σε μεγάλο βαθμό στο δύσκολο έργο του να συλλάβει τον λεπτόκοκκο τόνο της λογικής ψυχαγωγίας και της ειρωνείας του Φόρστερ».
Το Time Out London πίστευε ότι η ταινία ήταν «μια περίεργα μέτρια υπόθεση, εγκαταλείποντας το επικό στυλ των τελευταίων ετών του Λην. Ενώ ακολουθούσε ίσως το 80% των περιστατικών του βιβλίου, ο Λην στρέφεται πολύ ευρέως από το μίσος του ΕΜ Φόρστερ για την βρετανική παρουσία στην Ινδία, και κατέρχεται πολύ πιο έντονα από την πλευρά των Βρετανών. Αλλά έχει συγκεντρώσει το ισχυρότερο καστ του εδώ και χρόνια. Όχι για λογοτεχνικούς λόγους, αλλά αν σας αρέσει η ψυχαγωγία σας καλά προσαρμοσμένη, τότε νιώστε την ποιότητα και το πλάτος».
Το Channel 4 ανέφερε ότι: «ο Λην ήταν πάντα απασχολημένος με τοπία και εμμονές για την τέλεια σκηνή - αλλά εδώ ο καμβάς του είναι τρόπος μικρότερος από ό,τι στον Λόρενς της Αραβίας ..., Για παράδειγμα, ενώ η αφήγηση είναι μάλλον αναποτελεσματική, το πέρασμα στην Ινδία σίγουρα αξίζει να παρακολουθήσετε το θαυμάσιο επικό στιλ του σκηνοθέτη».